نصر .. راها بنتي ماكذبتيش أنا أكثر واحد قريبالو فالدار وفينما مشيت كتمشي معايا ربيتها من صغرها كان ناقصها غير شي ام تاهية تكون زوينة بحالها مم ! ! غمزها بشوية وهي تهبط عينيها مبتاسمة وخرجات ضحكة خفيفة فعز دموعها وهو يضحك اوا شتي هالي بغيتا ضحكي لا يصيبنا الا مكتبه الله لنا .. عضات على شفايفها .. سمحليا والله م ربما تسرعت .. نصر .. ياك حلينا الموضوع دابا كولشي توضح ! حركات راسها ونوضي خلينا نمشيو راه تابعنا الطريق وخلي التيليفون شاعل .. ضحكات وشافت فيه .. شكرا وسمحلي عذبتك معايا .. نصر .. حشومة تقولي هاد الهضرة ماشي موشكيل خلينا أفنان تعرف على برانسيس بحالها .. زينب .. ضحكات اكيد ولينا صحابات دابا .. شاف فيها بابتسامة اكثر حاجة خلاتو يجي حسها تقسحات من جيهتو هي حيدات شعر شوية على وجه افنان تاسمعاتو حنحن وهضر بسميتها وهي دور شافت فيه .. نصر .. احم زينب .. انا غانهضر مع الواليد ديالك على أقرب فرصة باش نجي لداركوم .. نصر .. اودي الله يهديك راه كتعرم فيهوم عندها فبيتها خلي هادي عندك سوڤونيغ من عند بنتي أفنان وغمزها .. زينب .. واخا ههه الله اديكوم على خير .. نصر .. امين .. هبطات هازا فيديها الميكة دالسقاطة لي شراليها ومونيكة فاليد الاخرى بحالي كانت خارجة مع باباها ودلعها وجابها للدار مشات كتبتاسم وماقاداها فرحة فقلبها دارت تشوف لقاتو باقي متبعها بعينيه على ليها يديه وهي ديرلو باباي .. ودخلات للباب وسدات متكية على الباب كتعض فشفايفها تاسمعات طوموبيلتو قلعات وهي طلع كفوفها للسما .. ياااا ربي ديه على خير وتحفظو من كل عييين ياااا ربييي .. عرفتو واحد الفرحة فقلبي مااكاتتصددقشش صدق دياال رااسو اه وقالهالي بفموو انا اوللل وحددة فحياااتو عينيي كل دقيقة يعمارو بدموع وماعية غي ديال الفرحة والحب لي تغمر فقلبي شفت فالمونيكة وكنتفكر كيفاش افنان يتيمة الواليدين ماتستاهلش كاتحمق بالزين ولكن واعدت رااسييي الى كتاب زواجنا غانكووون احسسسن ام لييهاا وغانديرها فمتاابة ولادي لي غانولد وكتتتر .. دخلت لبيتي وتلاحيت على ناموسيتيي ... نضحك غغابوحدي تقول حمقة مقطعة الجوانط ولكن ماتلومونيش مين كنكون حدااه كنحس براسي مابقيتش زينب لا ولات غير وحدة ضعييفة قدام ضحامتو وقوة رجولتو لي كتشوفيها فأبسط حاجة نضراتو هضرتو صوتو وعيونو وريحتو فكوولشيي .. حسيت براسي اكثر وحدة طلعليها الجوكر فرجل مثالي .. مشيت طليت قلبي كيطلع ويهبط وانا نشوف الشيباني ديالي هبط من الطوموبيل كيفتح لاڤيست لابس كونبلي فالاسود مع شوميز فالاسود ومطلع شعرو اناقتو المعهودة .. كانو جوج طوموبيلات سطاسيوناو حدا الباب وحدا هبط منها حبيبي ولي موراه هبط منها باها ديال بسمة .. كنشوف حبيبي فتح الطوموبيل موراه تاكنشوف عكوزتي ناااري يا ربيي تحفظ هاد النهار .. كانت هابطة معنكرة لابسة واحد الجلابة دوبياس بالقفطان ديالها .. ومن الجنب لهيه هبطات واحد المرة وباه .. كنشوف نصرو مشا للكوفر فتحو وجبد بوكيل ديال الورد على مزينااتو عطاها لداك المرة علاما عقلت عمتها ديال بسمة .. يعني ختو .. الطوموبيل الاخرى نزلات منها مها وباها دبسمة وهي حيت جات من طرف العريس .. وعمتها هاديك كنت عارفاها .. كنسمع الزغاريت حدا باب الدار درت لقيت نهال والو ماكايناش حدايا لاهية لا اكرام ويلي المساخيط خلاوني بوحدي .. بقيت كنشوف سلم على بابا وعلى فؤاد لي رتبلو على كتفو احح على رااجلي كنطلع عيني كنلقا بنات الحومة كيطلو من الشراجم .. درت يدي على قلبي كندعي ربي يحفضو من العين حيت جا كييحمممق .. دخلو كاملين ورجعت دابا كنسمع الهراج فدارنا .. وداكشي كيقرب يعني كيدخلو للصالون .. رجعت گلست فوق الناموسية حسيت بالبولة شاداني صافي اليوم نطلقها كاع السيناريوات طاحو فبالي يوقعو .. كنسمع الضحك والهضرة فالصالة حطيت وذني على باب بيتي .. كيتسمع صوت الرجال والعيالات والهاراج ماقدرت نفرز غير صوت ماما لي كترحب .. عائشة .. اويلي بغيتي نجيبليك شي حاجة تاكليها راه ماكلتيش اليوم .. زينب .. لا لا غير خلي افف قلبي كيضرب اعائشة كنحسو غاوقف .. عائشة .. ههه عادي الحمقة راه كاملين كنا هاكي ولكن غابلاتي شوفي انا دابا معاكوم شكون قال نهار جيتو تخطبوني .. ناضت زينب ورجليها كتحسهوم فاشلين .. ففف .. عائشة .. زينب غابشوية انا راه خالتي قاتليا سيري جيببها يعني خسك تخرجي دابا .. زينب .. يالاه يالاه اف اف .. شداتها زينب من يديها وفتحات الباب شوية وهي طلق صلااااة وسلام .. وهي تحي خديجة زينب غير حانية راسها وكتقول دابا شوية وطيح .. تادخلو بيها للصالو وبداو تالبنات معاونينهوم فالزغاريت .. همساتليها خديجك فودنها تسلم وهي ماعارفا تاشنو كادير كتحس بالدنيا دايرا بيها بدات بختو وعاد بباه ودازت للباها دبسمة عاد وصلات لعندو مدليها يدو كيشوف فيها هي حانية راسها وهي تشد فيه كترعد تاشوية وهي تزير عليه تاكيشوف السيدة كتميل وقف بسرعة دوز يديه مور ضهرها وطاحت سخفانة نضت كنسرط فريقي اويليي وحدي وعلى شوهتي وعلى زهري لي مكوزلي تكوييزة ديال الزمان ويگلس اقلب ويشقلب فيا دخلت لطواليط غسلت وجهي ورجعت هاد المرة درت فوندوطان اغطيليا ودرت البودغ عاد رجعت لبيتي لقيت بسمة وعائشة مبتاسمين ويحاولو انسيوني .. رجعو خرجوويي ثانيي للصالة بالزغارير وگلست حدا بابا حانية راسي ماقادراش نطلعو .. وانا كنحس بالانضار كاملين عليا كنشوف غير الرجلين ديال نصر لي كالس مقابل معايا .. الحاج سليمان .. وكيبقيتي ابنيتي .. زينب .. الحمد لله اعمي بارك الله فيك الحج سليمان .. ونعم بالله الله اجيب الشيفة .. ايوا اسيادنا كيف عارفين جماعتنا اليوم باش نكونو مع ولادنا ونجمعهوم فطريق الشرع .. وهادشي لاش جينا طالبين راغبين فيد بنتكوم زينب لنصر على سنة الله ورسوله .. زوبير .. أنا منلقاش نسيب حسن من سي نصر تبارك الله ايوا كيبقا الراي ديال زينب .. دار عندها اش قلتي ازينب .. من ديما كنت كنسمع بالمعاودات على الخطابي وكنسمع بالبنت تحشم تقول موافقة وكنت نضحك ونقول منيتهوم فين الحشومة فهادشي ولكن من جربت وعرفت ودابا تحطيت فامر الواقع حسيت بلساني تعكل وتعقد ومابقيتش قادرة نقول شي حاجة .. وقف تانصر لي كان كيسلم على باه وبابا ومهدي وفؤاد .. وقفت حداه كنحس بالدنيا كدور بيا تاني ماعرفتها واش توتر ولا فرحة .. تفتحو البواطات ديال الخواتم وهز منها خاتمي ومديت أنا صباعي هو لدابا مزال ماعضرش معايا كنحس بيدو شداتني من راحت يدي ويدو الاخرا دخلي بيها الخاتم كان فيه حيرات صغار ومركب من جوج والثاني فيه حجيرك وحدة الوسط كبييرة .. عطاتني تانا عائشة الخاتم .. وهو يعطيني يدو دخلتلو الخاتم بصبيعاتي رقيوقين غير سالا سمعنا التصفااق والزغاريت .. هزات تمرة من البلاطو وتما عاد طلعات عينيها فعينيه وهي تمدلو عض منها عضة وشدها من عندها عاود دورها ليها عضات منها ورجعات هزات الحليب شرباتو ومن نفس الكاس دورو ليها ونهال كتصور بواحد الكاميرا جابها مهدي .. وبسمة مقشبة هي وفؤاد ومهدي اللور ومرة مرة هوما ينغزو نهال باش تبدا تصلي على النبي وي بداو اللللهم ومصلي وعليييييييه ارسووول الالله جيناا للصاالحيين جييناا متاااقييين اللهم ومصليي وعليييه ارسوول الله .. كانو عينيها كيلمعو سالاو من الخواتم وهي تفتح واحد البواط كانت تاني كاملة كولي هز منها السنسلة ودارت حيدات شعرها وركبهاليها غير سلا وهو يدوز صبعو من على عنقها دارها بلعاني حتا رتاعشات وقلبها ضرب .. تاضورها وقدام كولشي جرها من كتفها وباسها من راسها .. ونهال كتصور فرحانة كلسو فالسداري حدا بعضياتهوم تاشوية كتنوض مو لعندها كولشي شاف وخصوصا خديجة لي كتنتاضر شنو غدير تاحنات عندها وهي تعلقليها واحد البروش ديال الذهب فسدرها .. ربيعة .. مبارك عليكوم دارتليها ابتسامة صفرة .. نصر .. شاف فيها فرحان لهلا يخطيك الواليدة .. زينب .. بابتسامة بريئة شكرا اخالتي .. دخلات للبيت مابقاتش قادرة سدات عليها الباب وطاحو جوج دمعات .. خولة .. ماعمري نسااهاالييك ازيينب ضحكات معاها ومشات رجعات لبلاصتها وهو يقرب لودنيها همس .. نصر .. كيبقيتي شوية زينب .. حركاتلو راسها شوية دابا .. نصر .. حاولي على راسك .. نتي لي عندي دابا .. وبعد شوية هي حشمات وحناكها مزنگين كتحس بيديه محطوطة من مور ضهرها .. وكحزو الطابلة باش غايحطو العشا .. وكولشي جماع وكولها فين .. .. رجع شاف فيها لقاها غير كتلوي فصباعها وهو ينغزها شوية فكتفها تادارت عندو وهو يقرب .. نصر .. مالها زينة البنات ! ! مم زينب .. ضحكات خجلانة .. والو عادي مالي .. نصر .. ماخليتيلي عقل من نهار شفتك وانا دايخ .. خجلها فالبلاصة شدها من يديها .. ما سر جمالك .. نااري قلبي الصغير لا يتحمل اعبااد الله هادا ناوي اكمل علياا .. طلعت عيني فيها كنلصق رموشهوم مع بعضهوم وهو يغمزني ودار كيحك فاللحية ديالو لي فيها شيباتي نبغي غير نشوف فيه .. تحطات البسطيلة ديال الدجاج جوج ربايع انا مع عائلة نصر ومعانا بابا والاخرين لهيه ..واخا عارفة رباعت عائلتي قالبينها نشاط مع مهدي وفؤاد ومحمد وبسمة ونهال تجمعو تما غاهوما .. دار عندي نصر .. كولي راني عارفك ماغاتكونيش كليتي هاد النهار .. حركتلو غير راسي اما اللسان لي غايجاوب والو مديت يدي تاكنشوف فيها الخاتم احح ودرت نشوف فيه تاهو مد يدو وداير فيها الخاتم مازال مامتيقة هادا لي حدايا ولا راجلي راجلي وعمارت داري .. اودي وكيقولي كولي انا راه نبقا غير نشوف فالخير لي عطاني الله اشبعني سيمانة .. هبطت عيني شوية وانا نبلع ريقي تبارك الله لا لا اش هاد العقل عندي يا ربي خرجو عيني وشينورمال شنو حسابليك الخير غايكون غير الفوق راه باينة عندو حتا لتحت .. هنا عرفت شنو دايرا فالسيد لا راه ديتلو عقلو نيت .. درت البروتوكول ديالي وبديت نخدمو ثاني فالماكلة وسنو راه القدية فيها العگوزة .. كل دغ نديرليها حسابها ونعرف منين ندوزها .. تاشوية قطع نصر ثاني طرف وحطولياا عجبني الجيست وطارو الفراشات فقلبي .. درت لقيت مو خارجين عينيها اربي السلامة هبطت عيني بسرعة .. القضية حامضة اخوتي .. الماكلة ماعمدها منين ندوز واخا كون كنت بوحدي نطيح فهاد البسطيلة عمية .. تاتهز البلا وتحط ثاني الللحم بالبرقوق والاناناس .. جمعت شوية القفيطين وقطعت الخوبز نغمس غير شوية وناكل .. ومعداتي خاوية طالع معايا الجوع ديال بصح .. ومصبرك راسي تايفور هادشي واراك للمعقول .. سالا العشا .. وتهز كولشي ورجع ثاني هاد المرة عاد غايهضرو فالمعقول .. شفت حبيبي تقدم شوية فاتح رجليه ومتكي يديه كالس بأريحية ونضراتو كنحس بيهوم لناس غير شي بالنسبة ليا مين تشوفو من بعيد كانلقا الجدية وماكاين لا هاكا ولا هاكا ولكن انا لا. غير مين كتشوفي هاد الاختلاف كتحسي براسك درتي بلاصة فقلبو .. نصر .. مهيم اسيادنا كيفما تافقنا العقد غايكون منهنا سيمانة .. حليت عينيا فيه اويلي فوقاش هادشي .. كولشي تصدم شفت فماما كتسولني بعينيها حركتليها كتافي زعما تانا راه ماعارفاش ... زينب .. لا انصر والله ماكاين لاش مامحتاجة حتاشي حاجة الحمد لله .. نصر .. ابتاسم وهزليها يديها باسهم .. بغيت الاميرة ديالي ماتحتاج حناشي حاجة مهيم شري بيهوم داكشي لي غاتحتاجي ويلى ناقصحك شي حاجة قوليهالي عادي وليت راجلك دابا صافي .. حنات راسها بحشمة وحركاتلو باه .. نصر .. رطب على كتفها يالاه خليت ليك الراحة وحاولي تاكلي مزيان واخا .. زينب .. واخا الله اديكوم على خير نصر .. امين .. مشا تحرك وهي عاد تحركات ومشات سلمات على خواتاتو الصراحة الضرافات بحال بسمة وسلمات على رشيدة وصلات لربيعة وهي تقرب سلمات عليها باتسامة بريئة وبعدات .. الله اديكوم على خير .. مشاو هبطو ومشات كتجري طلات عليهوم من بيتها تاشافت حبيبها فتح الباب لمو ومشا قبل مايطلع طلع عينو تاشافتو وهاد المرا بلى ماتحشم ابتاسماتلو وتاهو غمزليها وطلع عاد تحركو .. شافت فالفلوس لي عطاها فرحات من كل قلبها فكل مرة كيزيد احببها بتصرفاتو .. مشات وحطاتها جنب الكوافوز وهي دخل عا طاافجة .. شدو الطريق الغدليه لمراكش كاملين جوج طوموبيلات لاباس لي كان مهدي مشاو للاباغطومون ديالو .. وبوات التوجااد للعرس جري هنا وهنا .. زينب طقطقات داك الفين درهم غير فيوماين غير فالتخربيق ديال الحنة وعطات بيها العربون بقات زاوية ورجعات تاخد من عند باها ومها تاهية قايمة بالواجب واخا كيقوليها نصر واش ناقصك شي حاجة كتقوليه لا راه باقا عندي .. اما الخروج والو خدوج قاطعة عليهوم الضوء والما قاتليك تاتعقد بداو اجيو العائلة مع عندهوم واحد التريكة يوصلو قبل بسيمانة وهوما اصلا لقاوها من الجنة والناس كيمشيو اتساراو فمراكش .. وصل نهار العقد ناضت فالصباح دخلات دوشاات وخرجات كانت الدنيا عامرة شي خارك شي داخل شي يالاه نايض شي كيفطر .. دخلات لبسات جليليبة لي شرات فالابيض وهابطة بالطرز منيتك بالجوهر فالغوز والصفيفر ... وكل دقيقة تجي تزربها مها .. تاجات عائشة .. عائشة .. سربي ازينب راه نصر لتحت هو وباه وبابا راه كيتسناك باش تهبطو زينب .. ناري فيا الخلعة عائشة .. وسيريي تعقدي على مخك ابنادمة .. خوبشات ودارت تكمل .. جمعات شعرها ودارت زيف فالصفيفر غير محطوط على شعرها .. لبسات الساعة والكونيط جات دير الخاتم وهي تعقد حجبانها .. زينب .. فين الخاتم مع الخرجة من البيت لونها مخطوف كاطلاقا عائشة .. سربي اصاحبتنا يالاه وينو جيتي فنيونة .. نصر .. هادي الدار ديال خويا عبد الكريم هو الكبير .. زينب .. ماعمري شفتو ! ! نصر .. وهوما طالعين ثاني لا راه كان نهار العرس ولكن ماجاش نهار الخطبة وصلو للإطاج الثالث وهو يجبد السوارت .. وهادي دارنا اكبيدة ابتاسمات وبلعت ريقي قول عكوزتي غاتولي تحت مني ولكن مزيان ملي بعدا داري بوحدي .. فتحها ودخل لقيتها تقريبا خاوية كاملة .. دخلت كنشوف كانت تقريبا نفس الفصالة ديال هاديك لي لتحت ولكن هادي معغايرة من لداخل مصبوغة ومقادة ناقصها غير الفراش .. سد موراها الباب وجا شدليها من يديها .. زينب .. واش مكنتيش كتسكن هنا نصر .. كنت غير كنعس وصافي وهو غادي بيها من يديها والوقت لاخور يا اما عند الراليد والواليد لتحت يا ايما فالخدمة .. وصلها حدا البيت لي كان مفرش بالناموسية زويين وكلااص ومصبوغ بالكحل صباغة دالعنبرة كتبري والماريو والناموسية فالابيض وخصوا ان البيت عندها بالكون الخوامي تاهوما فالابيض والكوافوز فالابيض كولشي كاين والزربية فالاسود .. نصر .. مهيم انا عاد ناري ناخد رأيك لابغيتي نبدل منو شي حاجة .. زينب .. لا لا بلعكس زوين .. نصر .. حيد صباطو زيدي .. قلبها بدا كيضرب . لا ماشي موشكيل غير خلي .. نصر .. ضحك بشوية وقرب شدليها من يديها احبيبة راه تزوجنا راني راجلك وهادي دارك مناش باقا كتحشمي ! !! زينب .. لا ماشي غير حيدات شربيل وحطات رجيلاتها البويض على الزربية باقا مامولفاش هه .. نصر .. ضرب بشوية بصبعو لحنكها دابا تولفي مع الوقت ماشي موشكيل .. دورات عينيها فالماريو لقاتو باقي محلول نيت مع كان هز حوايجو فالصباح .. نصر .. ماديش عليا راجلك شوية غايعذبك فالجميع .. شافت فيه وضحكات وقربات وسداتو .. هههه ماشي موشكيل مولفة مع خوتي هاكا .. نصر .. ايوا الالة زينب كيجاك البيت قلتي مانبدلو فيه والو .. زينب .. دورات راسها بلا عجبني والله حسن من لي كنت نتوقعو .. نصر .. اذن ندوزو للدار نيشان .. زينب .. ضحكاتلو صافي هه .. قرب ليها وجرها من يديها تاقرباتلو بلعات ريقها كتشوف فعينيه .. نصر .. غير قولي شنو درتي فيا تاخليتيني نفكر فيك ليل ونهار مم حركاتلو كتيقاتها زعما معرفتش .. قربليها وهي كتحس بالرعدة .. دارو راسو فعنقها حتا طاح الشال من راسها .. وحط شفايفو تما حتا عوجات عنقها مبوورشة طلع معاها الصهدة من صبعها الصغير .. وبعد شوييييية شفاايفو وشم فريحتها وهو مدور يدو من على ضهرها كيحس بيديها كيترعدو طلع فمو لعند ودنيها .. زينب طلقي راسك .. هي مين كيزيد بحالي كيزيد اطلعليها تبوريشة كتر وكتر .. وهو كيحس بيها بين يدو بحالي خايفة بحالي متوترة .. بعد وشاف فوجها وابتاسم .. تاشافت فعينو ورمششات بزربة وهبطاتهوم .. نصر .. هههه حبيبة نشوفو الدار حركاتلو بسرعة راسها مهبطات .. قرب باسها من جبهتها وشد فيديها جرها معاه ورجعو خرجو كيشوفو فالدار وكيوريها البيوت كاانت واااسعة بصالون كبيير وعاد صالون الكلاس وحوج بيوت عاد بيتهوم وكاينة طواليط عندو فالبيت عاد طواليط برا زائد كويزين .. نصر .. كيجاتك زوينة زينب .. حمقاااتني .. نصر .. نمشيو نشوفو الفراس شنو ديري فيه زينب .. واخا .. طلعات يديها لعند زيفها طلعو وهو يقشع بلاصت الخاتم .. نصر .. نسيتي خاتمك زينب .. بحالي ضربتيها بطرسة تفافات هااا اا نصر .. زينب من الصباح وانا كنشوفك ماشي هي هاديك .. قربليها واش عندك شي بروبليم .. زينب .. انا والله ماشي حيتاش باغا خاتم جديد ولكن .. نصر .. حبيبتي فهمتك صافيي كاالم طوا ماكاين حتا شي موشكيل غانشريو خاتم جديد غير سكتي واخا .. حركات راسها باه .. نصر .. طلعي عويناتك نشوفهوم شافت فيه ماتعاوديش تنزلي شي دمعة تافقنا ولا غانتقلق من بنتي .. جمعات فمها مبتاسمة وهبطات راسها حمارو خذوذها .. نصر .. غير طلقيها مالكي ماشي بنتي زينب .. ههههههه نصر .. بنتي فشي حوايج ومراتي فشي حوايج غمزها رجعات جمعات فمها ديما كيسكهومليها .. وهو كيضحك مين كيتوردو حناكها حمقاااتو بعينيها وضحكتها وكولشي فيها .. جرها من يديها وخرجو وهبطو تاني عيط غيير من بعيد .. الواااليدة هااناا غااادي .. ومشا فتحليها الباب ركبات ورجع ركب ومشا تاوقف حدا واحد المحل ديال الاثاث هبطو بجوج .. غادي مشيك يديها بين يديها .. وكيوريها ويهمس ليها بشوية غير بينو وبينها على رأيها .. وهي غير تشوف بعويناتها تارجعات هي لي مدورة يديها بين يديه وشادا فيه وهو محرك داير يديه فجيبو .. ومعاهوم مول المحل كيوريهوم .. ضومانضاو على كولشي من غير البيت مابغات تبدل فيها تاحاجة .. وخرج تفاهم معاه على الثمن جبد دارليه شيك ومشاو خرجو تاكاتصوني ليها مها دارت شافت فيه كيدير الصمطة وهي تجاوب .. زينب .. الو ماما .. قاتليها مالقيناش الخاتم زاد بقا فيها الحال صافي اماما ... لا هانا قريبة نجي .. واخا .. تحرك وهو شاد فالڤلون .. ودابا نمشي نشوف لمراتي بنتي الزوينة الخاتم لي ضيعات دوك العوينات على ودو .. زينب .. سمحلي والله .. نصر .. عرفتي هاد سمحلي انا عاارف فوقاش غانخليك ماتعاوديش تقوليها لا هيا ولا داك شكرا واخواتها .. العلمي .. مرحبا .. جمعهوم مع الريسيبو ومدهومليها بصحة .. نصر .. الله اجيب التيسير .. خرج وهي حداه هازا داك الساشي .. نصر .. لابغيتي شي حاجة مزال غير قوليهالي كيقدر ااجيبليك اي موديل بغيتيه .. حركاتلو غير راسها علاه هي تقدر مازال تزيد تهضر .. نصر .. بصحة احبيبة تستاهلي كتر .. وصلها تالقدام دار ووقف الطوموبيل .. نصر .. شدليها يديها ماسخيتش بيك احبيبة ولكن نصبرو واخا راه صبرنا تقادا .. زينب .. مابقا والو .. نصر .. ابتاسم جانبيا وقرب همسليها فودنها راه كيتسناك غير نتي واش كتعرفو زينب لا صافي راه ماتت الله ارحمها واش هادا ميدوي على داكشي لي راه فراسي دابا ولا أنا غير كنتخاايل وصافي .. حشمت ومرگت بقيت كندور فبلاصتي .. وتاهو بعد بقا كيضحك ميمرگني امييمتي هادشي غاباقي ماتعرا عليا وهياااانااارييي .. نصر .. حبيبة بانليا م تانتي ماسخيتيش .. عاد عقت براسي من الصباح وانا حامدة فبلاصتي .. ل ا هانا هاب بطة .. هزيت خواتمي وحليت الباب هابطة .. وغادا بلا مندور مورايا .. مشيت نيشان لسانشور قلبي يزدج ويقول عمرو ضرب اخييرتي معاه غادي اوقفلي هاد القلب صافي مابقا مايتخبا .. وصلت للفوق صونيت وهي تفتحلي عائشة .. تم نيت بدات تصلي على نبي ابتاسمت ليها ودخلت منحس بحناكي سخووونين .. جات ماما تجري وهي طرش عليا الزهر وكنشوف حتا العائلة كيزغرتو وي صليو على النبي وانا طاح عليا واحد السر غريب عجيب .. كولشي بدا يسلم عليا ويباركلي وانا نسام وفنفس الوقت عقلي مع الخاتم وانا متأكدة بلي وحدة من هادو لي سرقاتهوم واكثر وحدة فعيني هي خولة حيت رغم كاع لي وقع قلبي مارتاحش واخا منضنش انها توصل ديرهاليا ولكن شكون عرف .. ماطلقوني تاسخفت عاد مشيت لبيتي ودخلات عندي عائشة وماما وسدو الباب موراهوم .. عائشة .. قلبنا حتا سخفناا تقولي نشقت الارض وبعاتو بيدي دخلت هنا كنقلب بين حوايج البنات منعرف تشفرو شي وحدة او واالو .. خديجة .. داتو شي وحدة من عائلة باك تورييني فيهووم راهوم غير المسيميمك لختها جايين ويعوجو بفمهوم .. جمعاتليها ذهبها كامل داتوليها سورتات عليه فالماريو .. وخلاتليها غير الخاتم فيديها .. ناضت لبسات البيجامة .. ومشات كلسات مع البنات فالصالون وهي غير كتشوف بيهوم بنص عين وضحك بالعبار حيت مابقات كتيق فحتا شي خريك عائلة ديال الزبل .. حطو الغدا تغداو غير العيالات وجوج ديال الربايع .. ومور الغدا حمعو كولشي وكلسو مجميعن كيهضرو .. دازت سيمانة.. فالتوجااااد وكولشيي تصايب وتعدل وتقااد .. واليوم ليلة الحنا والغدليه العرس ماعوداتش طلاقات بحبقلبها من نهار العقد بسباب خدووج ديما دايراليها العصا فالرويضة عارفة بنتها محنطرة وديرليها خاوية فعامرة .. الخاتم واالو مابانش تقول تسرط .. وعيااات تحقق زينب باش تعرف مول الفعلة او واالو وخولة جاتها كتصرف عادي كيف ديما .. اليوم فاقت مع الصباح بزغاريت نوضوها داوها للحمام وهاد المرة مشات بسمة وعائشة فرجليها باش احضيو ليها حوايجها ويكونو حاضين معاها .. رجعوها بلقة وعروسة مسرسرة .. تابداو التاس اجيو صابوليها الگلسة عاد بداو اسمعو الدقايقية لقاو عائلة العريس جايا بالطيافر والدفوع .. دخلوهوم مع الباب طالقين الموسيقى ديال الحنة .. عاد خرجو زينب بالصلاتاة وسلااام وصلوووها للمگلس .. كتحس بالعينين كوولشيي علييها .. ماقدارتش طلع راسها كتشوف غير من تقيبات شال وصافي .. بدات تنقشليها نقاشها فيديها .. ولي حداها كاملين كيطبلو ويشطحو .. غير سالات بغات دوز لرجلين وهي تمنعها زينب مابغاتش .. حيت اصلا بدات تحس بيديها كتحرقها .. سمعات نصر داخل بالزغاريت وخوهت داخلين معاه .. هي ابتاسمات فخاطرها ولكن يديها كتحس بيهوم كيشوطووهاااا تابمابقاتش قادا تصبر بغات تبكي .. ترفعات الزغارييت فالصالون .. على مولاي السلطان لي داخل .. ناضو عائلتو كيصفقو ويزغرتو .. داخل بجلابة رومية نعاناسي من الخياطة الفاسية .. وباينة من تحتها الشوميز فالابيض مسدودة بصدافة من العنق بياضها كيشعل .. وسروال دجابادور واسع فالباج .. ساعتو فيدو بسميطة فالأحمر .. والخاتم يبين على ارتباطو بزينة البنات .. وبلغة فالصفر مع تقاشر بويض .. تقدم وفؤاد ومهدي ومحمد وولاد خوتو من موراه .. تاوصل لعندها .. خديجة كتصفق وعينيها كيلمعو بدموع الفرحة مع المداحات جابوهوم دوك المراكشيات القحات كيضربو فالبنادر .. وصل لعندها شاف فيها هي مهبطة راسها وقلبها كيترعد والحمة مرضاتها عرفات بلي الحناية زادت دوليو .. كتعل غير شوية عينيها من الشبكة كتشوفو واقف تاگلس حداها .. معلي شوية جلابة والمصورة قايمة بخدمتها .. دور يديه وعلى ليها المنديل من على راسها .. باش اشوف زينة البنات لي ختارت عينو ابتاسم ليها هي مهبطة راسها .. مد يدو حطها على عنقها طلعو شوية وحط شفتيفو على جبتها .. مع تطلقو الزغارييت والزهر كيتنش عليهوم .. بعد شوية كيشوف شفايفها كيترعدو وعينيها ماقادراش تطلعهوم دار يدو مور ضهرها ورطب عليه شوية .. شاف فمهدي ودراري بداو اصليو بالنبي بصوت الرجال القوي .. تحنا شوية لجيهت ودنيها .. ماديريش الحنة فرجيلاتك .. جاوباتو ماقادراش طلع عينيها .. اصلا مابغيتش .. نصر .. طلعي راسك احبيبة ماتبقايش هاكا وفرحي براسك اليوم ليلتك .. انا قلب واحد لي كان عندي مشا صافي تسمكت اصلا مابقيتش قادرة نهضر وانا كنحس بيه حدايا والعينين كولشيي علينا .. جات المصورة دارت واحد المخذة مزوقة فالخضر الملكي .. وحط يدو لي بالخاتم وحطيت عليها يدي المنقوشة لي فيها الخاتم .. وصوراتها لينا .. عاد حيداتهالينا .. وجات دير تصويرة لينا وهو يضور يدو من على ضهري وباسني من جنب ثاني مرة فجبهتي .. جاو الدراري خوتها والعائلة تحناو ودارو تصويرة حمقة وهي تجي تانهال وبسمة واكرام وواحد بنت خوه وبنت ختو تصورو مع خالهوم .. وناضو تاني وهي تطلق الاغنية ديال سعد المجرد انت معلم .. شطحو عليها الدراري وهو دار عندها .. كبيدة غانمشي دابا ونتي ريحيليا راسك ولاعيتي قوليهاليهوم ماتجهديش على راسك صافي .. حركاتلو غير راسها وهو يبتاسم ورطب على ضهرها وجمع الوقفة غادي .. وثاني تطلقو الزغارييت ... شوية كيجيد بواطة فالاحمر وجبد منها خلخال على مزيناتو هابط بلويزات شكلو زوين وسانبل .. وتحنا لعند رجيلاتها المصبغين والبويض .. مو غير متشوف وحالا العينين وهو يعلقو ليها وتزادو الزغاريت والدقات .. هو يشوف فيها وابتاسم ورجع ناض وقف وجر معاه واحد ولد ختو كيتقاشبو بجوج ويضحك بضحكة موزونة بلى مايشوف فحتا شي وحدة جا شاف فحبيبتو ورجع مشا مبعد عينيه .. وتبعوه الدراري كولشي خرج تابقاو غير النسا .. وطلقو الاغنية ديال صفاء وهناء .. ليلة الحناء حبيبي غدا اجيبلي هدية دفووع و عيساوة ودقايقية .. والمصورة دور الكاميرة على البنات لي كيشطحو وعلى طيافر مذهبين لي محطوطين شي ثمنية .. ماخلاو ماجابو .. الفوطات الماكياج الملابس الداخلية .. الحنة الحليب مقادين ومصايبين فالخنيشات ديالهوم ولي دراجي تاهوما الحلوة .. الثواب ديال التكاشط والكوبوات دالجلالب .. طرطقو العينن لعائلة زينب بقا كولشي غير حال عينيه فالدفوع .. تهلا فيها ديال بصح ماخلا تاحاجة تنقصها وهو لي عطا الفلوس لي بسمة باش تكلف بكوولشي وهي ماخلات تاشي حاجة تنقصها وخصوصا باش دارليها المنضر ديال الخلال خلاها تعرف بلي راه هي فوق رااسو قبل ماتكون مراتو .. آپار الصداق لي عطاليها فيه 4 دالمليون خلاها تحس برااسها بصح دات رااجل ماشي غير بفلوسو ولكن بتفكيرو فيها وبرجولتو لي خلات الانثى ديالو ماتشكي ومايحصها تاشي خير وبغا يديها اميرة على عرش الملوك لدارو .. جات مها طل عليها ورجعاتليها شوية شعرها اللور وهي تهمس ليها .. زينب .. ماما الحنة دارتلي فيها الدوليو بزاف .. خديجة .. وضاروري بااش تخرج حمرة مزياان صبري شوية .. تنهدت ماكانقدرش على الدوليو ولا على شي حاجة تحرقني من النوع لي مكنصبررش دارت فيا الدودة خسني غير فوقاش نوض نغسلها .. شوية وهوما يوقفو الموسيقى وناضت وحدة من المداحات غوتات بصوت عالي .. يااااا وصليييو عليييه يااا عشاااق النبييي .. مممنتت سييد الرجاااال دارتت الهديية لعروووستهااا كملات بتزغرييتة وهي تنوض ربيعة لابساليك تكشيطة فالابيض وزيف ديالها محزمة بالمضمة ديال الذهب والسنسلة كبير ديال الطهب نادلة مع عنقها وستلة فاليد مشلشلة بالذهوبات .. مشات لعندها جبدات الف درهب وعلاتها دوراتها على العينين وهي تحطهاليها عند حجرها .. وهي غير مهبطة راسها .. وهي تنوض بنتها مداتليها واحد البواطة فالحمر جيدات منها سنسلة طوييلة ديال الذهب وعلقاتها لييها .. كولشي بقا يصفق وزغرتو المداحات كيدعيو معاها وهي دور لعندهوم بدات تعلق ليهوم فالزرقاوات وثاني عاودو عيطو على خديجة وجات تاهية دارت ليها منديل على يديها وجبدات سرتلة مزرزرة وبدات ديرليها فيديها دبليج مور لاخور تاوصلات لسبعة بيهوم وجبدات الحوالق ديال الذهب وازنين علقاتهوم ليها وبداو ثاني يزغرتو المداحات وهوما ينوضو بالحيوحات .. بدات الحناية كتنقش حتا لوخرين ونوضو زينب حيدات الحنة وقشراتها وسقاتهاليها مها بالزيت البلدية .. وحيدوليها الشال عاد وجعوها وكلسوها .. وحطو العشا .. هي كلسات حدا عكوزتها .. ومن الجهة الاخرى ختو .. نفخات وحنات فتحاتو واخا ماسخاتش وهي كاتفكر الشدة ليدارليها مين كان كيركبو ليها كتبغي تسخف .. عطاتوليها شداتو دارتو فالبواط ديالو وجمعاتو فواحد الباليزا لي كانت شرات انصونبل منهوم من الكبيرة للصغيرة خمسة بيهوم فالاالابيض باش تجمع فيهوم حوايجها .. عائشة جبدات راحد الشوميز دونوي فالكحل مشبك واحد الستيل واعد بسوتيامات ديالو وسترينك وعاد هو من الفوق كيبين اللحم .. صلاااااة وسلاام .. دورو رااسهوم وهي زينب تحل عينيها وجبداتو مطرطقو وجها وهي تفركع عليها بسمة بالضحك .. بسمة .. غدا ليلتك احبيبة غمزاتها .. زينب .. توترات صاافي سكتووناا .. خديجة .. مامسوقااش ليهوم كتجمع الحرايج باش ماتنسا والو .. اري ازينب داك التواب دابا غانديرهوم مع الذهب .. زينب .. لا اماما ديري معاه الماكيااج خلي التوااب مع السنادل .. حركاتليها راسها وجبدات الباليزا لوخرا كتجمع فيها .. زينب .. خطفاتليها دوك لي شوميز دو نوي اري نتي هادشي لهنا .. بسمة .. شوفي هادو اختي غاديتهوم هاكاك وصافي خديتليك ثلاثة وجبتليك من لي دوبياس ربعة باش تاتمشي وشري على دوقك موهيم باش ماتبقايش بعدا هاد اليوماين بلاش .. تفركات تاني بالضحك وعائشة معاها وهي مرگوووهاا صاافي حشمووهاا وكل مرة تشوف فالشوميز اويييلي وااش غاتلببس دااكشي قداامو لا مايمكنشش .. جمعو كولشي فالباليزات وستفوت باش غدا كولشي غايمشي لدارها فالصباح لي كانت تفرشات هاد السيمانة وتعدلات كاملة .. نعسات ديك الليلة تما هي وخديجة سادين عليهوم الباب من نهار الخاتم لي باقي ماتسرطش ليهوم وهوما شاكين وخديجك طالعة ليها وكتقول غير افوت العرس وغاتقلب فكولشي على الخاتم .. مجانيش النعاس هاد الليلة .. كل ساعة نفكر فغدا نتقلب على يميني ونقول غدا توقع شي كارثة فالعرس كنقول تخايل نكون داخلة للقاعة ونتعكل ونطييح ولا نطيح من العمارية ولا النگافة تمشي توقع ليها شي حاجة ونصدق بلا مصاوبة .. كاااع الحوايج قتارحتهوم فبالي ونعاود نضور على يساري ونتفكر ليلة دخلتي يعني صافي غداا غانتفرق على ماما وبابا .. صافي غدا غادي نمشي تانا لداري وعند راجلي وغانرجع ندير حيات جديدة ونبدا حوايج جداد .. عضيت على شفايفي وتفكرت بلي غدا غايشوفني قدامو بلا حوايج بلى والو وكيشدني تاني الوجع من صبعي الصغيير .. نضت من بلاصتي طافجة طليت فماما لقيتها كتششخر .. لبست سندالتي وخرجت للبالكون ليييل وغير ضواو الشريع والكمرة لي عاطيين النور .. والطوموبيلات قلييل فين دوز شي وحدة عليت راسي فالسنا كنتأمل فالنجوووم مزييان .. وهي تنزل دمعة خفييفة من عيني مين كنتفكر ايامي فالدار وايام العزبة زينب والمدابزة مع محمد ونهال وايام التكوين ولافاك ونرجع نلقا ماما موجدة الغدا ناكل ومين اكون عندي شي امتحان نمرض معاه ونتعصب لاماجبتش نقطة زوينة .. والخدمة لي شحال دفعت من كونكور وكانلقا ميات الف واحد وفالاخير اقبلو واحد .. ابتاسمت وتنهدت شكون قال هاد الصيف غاتزوج وغانمشي لداري وبيمن بالشيباني لي كنقيل نحلم بيه وكنقول انا الى تزوجت غانتزوج غير بشي شيباني وداكشي لي كان غير هو انا لي بنت حداه شيبانية ههه .. عليت يدي وشفت فالصبيعاتي المحنين والخاتم متوسطهوم .. ... غدا انولي مراتو مرات الراجل بالاسم والجسد وكولشي .. غدا غانمشي لداري وتانا غانبدا حياة جديدة مع حبيبي نصر .. كلما تفكر هاد الهضرة كتصدم ماتوقعاتهاش من زيينب لي كانت بصح كتشوفها ختها .. تنهدات هي ديما هاكا حالها فين ما كتعلق ولا تبغي شي حد كيتزوج شي وحدة وكيخليها .. زيرات على الخاتم فيديها عارفة راسها غلطات مين دارت هاكا ولكن ماشي بيديها دخلات لطواليط حتا كتشوف الخاتم وهي قلبها محروق ماحسات تالقات راسها هازاه فيديها .. الموهيم شاافت دمووعهاا وحمقااتها نهاار ضريب الصداق وفرحات مين شافت فعينيها الدموع على الاقل تحس باش حسات ولو شوية .. ناضت بالحس مشات لطواليط دخلات وهي ترجعو بلاصتو فين كانت شافتو وبقات كتشوف شحال .. ورجعات خرجات ومشات تكات فبلاصتها .. المهيم انها عارفة راسها ماغاتوصلش لداك الدرجة .. والمهيم حمقاتها سيمانة وخلاتها تحماق على الخاتم .. واخا مين شافت اليوم كيفاش زرزروها بالذهوبات وكتفكر بلي هي كانت غاتكون بلاصتها كيبقا فيها الحال ولكن متوعدة بلي عمدها تعاود تعرفها وعمرها غاتنسا دقتها فيها حيت صافي فبالها غاتحيد شي وحدة سميتها زينب .. فاقت فالصباح على صوت الزغاريت حلات عينيها معنفجة كتشوف مها وخالتها وعائشة ونهال واكرام داخلين كيشطحو .. دوووور بيييها يااا الشييباااني دووور بيييهااا دووور بيها تخدم عليك وعلييهااا .. هنااا ولهيييه هنااا حسن من لهييييه .. دخلات تاهية تبارك ليها وقفو الدقايقية حدا الباب ووصل تالمصور .. تاكيتسمعو الدقة المراكشية بدات .. وتفتح الباب دالكوافورة .. وقف موكب ديال الطوموبيلات برا وكولشي خارج من تم دراري وبنات بالشعورات والتكاشط .. وبداو الصلاة على النبي والزغاريت هي بقات تما حتا كتشوف حبيبها وراجلها داخل بكونبلي فالأسود وشومييز فالابيض ولابس كراڤاط مطلع شعرو والروايح منو تعطعط بتاسم ليها تابانو سنانو البويض مستفيين وصل لعندها وهي مبتاسمة وحانية راسها .. صلاااااااة وسلاااااام علااااا رسووول الللله .. هز يدو شدها شوية من عنقها وباسها فجبهتها قبلتها الموعودة قبلتها لي كتحس براسها ملكااات سلطاااان بين يديها .. دار وشبك يدو مع يديها ومشاو خرجو لبرا مع المصور وكولشي كيشطح مع الدقايقية اغلبية كانو لي جون حيت ديما هوما لي كيمشيو ايجيبو العروسة من الكوافورة وخوتها تاهوما كولها جاب طوموبيل باش اهزو .. فتحليها الباب لقدام بقات كتشوف هي كيحسابها غاتركباللور هي وياه صدق نو هو غايصوگ بيها .. ركبو وركب موراهوم المصور والنگافة .. وعاد الباقي كولها تجمع فطوموبيل اما سي محمد لصقولو دقايقية .. وهي گالسة حداه مرة مرة دور تشوف فيديه لي شاد يديها اما المصور حال الشرجم وكالس عليه كيصور الموكب جاي فالطريق ومحييحين كاع مراكش حضرات عليهوم ويدوزو من حدا شي ساعة وكولشي يصفق وغادين كيطيطو .. وصلو للقاعة وهبطو ثاني بالدقايقية داخلين القاعة كولشي وقف كيشوف تطلقات اغنية دخلة العروسة هاهيا جات لالة البنات .. كولشي وقف كيشير ليها وهي طلعوها فوق العمارية غادين بيها على طول الزربية الحمرا وراجعين بيها مهدي معنق بسمة ويشيرو ليها ويشطحو .. وهي قلبها مخلوع كتشوف الانضار كوولشي محطوط عليهاا شحااال كتشدك الرعدة مين كتكوني نتي محطة الانضار يعني نتي العروسة وعلى ودك اليوم مجموعين .. نزلوها من العمارية وداوها للمگلس گلسات حداه وهي غير مبتاسمة .. حتا حنا عند ودنيها وهمس .. زينة البنات العقل لي بقالي خرجتيه .. ابتاسمت حسات الرعدة وهي تزير على يدو لي مشبكة معاها .. من ديما كنشوف العرسان اوشوشو فالگلسة وكنقول اش كيقوليها وضحك هي .. ودابا عاد عرفت سلطان قلبي والشيباني ديالي كيتغزل بيا امام الملئ .. ومالها ماشي من حقي راني مراتو شرعا وقانونا هههه كيفما قال العدول وبقات هضرتو لاصقالي فدماغي .. مرة مرة نخطف شوفتي فين وكنشوف الگلسة والتگلضيمة والتجريدة وغير فخضو يساوي رجلي ويدي .. بقيت نقرا لا انا نصيبو بالعين ونضور ونلقا بنات العائلة كتملين حالين فمهوم خفت غير لاضربنا شي عوينة هاد الليلة .. درت شفت فبابا مسكينة وهو يديرلي بيدو جيتي زوينة شداتني البكية فهاد اللحضة وانا كنتفكر مسكين عمرو خسرليا خاطري ولي بغيتها كيقولي واخا .. وشفت ماما كيفاش دور منهنا وهنا حاضيا الصغيرة والكبيرة واخا دير لي دارت كاتبقا نبع الحنان وعارفاها فرحانة اضعاف المرات عليا .. بدا كولشي ينوض اشطح مع الجوق محييحين خوتها وعيالاتهوم .. نوضوها النگافة طلعات غير هي بوحدها بدلو ليها ولبسوها اللبسة الثانية فالزرق الملكي .. ومشيطة اخرى .. وهبطوها الثاني بالزغاريت .. وهاد المرة ناض هو وشد فيديها دارو على القاعة كيشيرو للضياف ويرحبو ورجعو حتا دورهوم بيناتهوم عائشة فؤاد مهدي ولد خوتو هو تاكاتجي افنان كتجري يالاه جات بلاغوب وطالقة الشعيورات لعند نصر هزها لعندو دارت زينب كضحك فوجها وفرحانة وعلات ليها يديدة كتشطح معاها زعما وافنان فرحانة وبقا هو كيضحك معاها وكولشي كيشطح تخلطات الدعوة بالشعبي المراكشي .. جرو زينب كتشطح جاها الزرق كييحمق ومع طلقات نص شعر هابط مع ضهرها .. تاشوية جرها شوية من يديها وشدها من جنبها هي حسات بيه بحالي مابغاش تشطح ورجعات ضحكات ودارت كتشطح مع افنان البخانسيس .. تحط العشا فاللبسة الثالثة كليات هي وياه وعائلتو وعائلتها فالطبلة دالعرسان وتحط العشا بالشوى ولي صلاد والبصاطل .. عرز تقام بغسيل الفندقق .. عاد لبسات لالة العروسة الكسوة البيضة وهبطات شادا الورد فيديها وخاشية يديها فدراع فؤاد .. تاوصلها لعند نصر واقف حدا طاغط طويلة وكبييرة .. وحطلو يديها فيد نصر وتسالمو سلام رجال وقالو تهلاا فييهاا راه عطيينااك نواارة الدار .. وزينب غرغرو عينيها كتشوف فخوها .. تابعد فؤاد عينيه تزمتو بعد شوية وهي توقف عائشة كدوز على ضهرو .. نصر .. حاشا كاين شي حد اضحك على زين بحال هادا مدخلو لدارو .. قريب ليها جمعي هاد الجهة .. جمعات الجهة لي قال وهو يخطفها بين يديها تاشقات مزير على الكشوة لي جمعات .. ش شكادير .. نصر .. وهو طالع بيها مطلع مراتي لدارها .. زينب .. ههه ماتقيلاش عليك نصر .. جبتيها نيشان ثقيلة اختي .. زينب .. ضحكات بشوية حيت الليل ومع الدروج كيتسمع غير صوتهوم تاوصل لباب دارو وحطها باش احل الباب .. تفضلي امدامتي .. زادت بشوية مبتاسمة شعل موراها الضوء عاد شافت الدار كااااملك مفرشة على خاطر دوقها لي ختارت سد الباب وهو كيشوفها بعينيه تحركات بشوية لصالون كتشوف فيه فراش رومي مقاد بالخوامي والترياات .. قرب وحط راسو على كتفها ودور يديه على جنابها .. كيجاب زوين زينب .. وااعر هادشي كيفما ختارينا.. نصر .. على انا نقدر ندير عكس لي رتاحتلو الكبيدة ديالي .. نصر .. سسسس شقلنا على هاد شكرا هبط نيفو فعنقها ممم حسات باللحية ديالو على عنقها تنبات شوية بكتفها ودارت كتضوف فيه وضحك .. صافي منبقاش نقولها .. نصر .. ولي بانليك دابا شوار فيديك .. ضحكت بشوية على كلامو ومشيت تقدمت للبيت عارفك شنو تابعيني وقلبي كيضرب ونحاول نرفه على راسي بالضحك .. دخلات بخطوات ثقال رجليها فاشلين عليها ... قلبها كيضرب فالتسعين رجفة شاداها من صبعها صغير .. خوفها و رهبتها باينين من عينيها لي موسعاهم كيتحركو فبلاصتهم ... و شنايفها كتعض فيهم بالثوثر كتعيط من داخلها الخلعة ...طلقي مني ... طلقي مني ... ديكور الغرفة كان غييير شكل .. ضوء خافت ورود مشتية على الارض و فوق النموسية .. مزينة لفراش لبيض و ريحة المسك مالية المكان ... كيدخل من سرجم نسيم خفيف كتحسو كيضرب فوجهها . هدوء مخيف الحشمة مسيطرة على الجو... فبالها ماكاينة حتى حاجا مكتشووف وااالو فقط كتسمع لإحساسها لكن هو غيرها واقف موراها متكي على الباب مربع يديه كيبتاسم برزانة على حشمتها لدرجة انها مكمشة كسوة دعرسها بيديها و كطقطق بطالون مي خصو يحطم الحواجز هاد ليلة و عازم على هادشي... دخل متقدم بخطوات ووصل لماريو حيد لاڤيست وشاف فيها .. زينب حوايجك هاهوما فالماريو والنص راه محطوط برا .. دارت شافت فيه وحركات راسها .. بغيت ندخل للدوش ! ! نصر .. زينب الله اهديك خودي راحتك احبيبة دارك هادي .. هبطات راسها تعض فشفايفها شافت بعينيها على الباليزا لي فيها لي شوميز دونوي حلات وطل بنص عين موراها كتلقاه هو كيحيد الشوميز تابان صدرو العاري تاضورات راسها بزربة .. ويل يولي ويلي .. هزات البينوار لوات فيه الشوميز دونوي وهزات فيديها حطاتو فوق الناموسية .. وبقات دايرا عرفاتو كيلبس الشورط دار لقاها هاكا بقا كيشوف .. نصر .. زينب ! ! مالكي . زينب .. عضات على شفايفها وهزات يديها كيترعدو اشارت بيهوم لسنسلة دلاغوب تقدر تنزلي .. زينب .. دورات راسها تشوف فيه لقاتو قريب ليها وهي تهبط عينيها بسرعة لا .. نصر .. زاد زير يدو تالصقات مع سدرو وهي ترمش بسرعة كبيرة وهضر بجدية زينب شوفي فيا .. طلعات عينيها فيها .. وبقات شحال هاكاك كتشوف بين عينو ماحساتش براسها كيفاش قربات بجهد ولاسقات شفايفو مع شفايفها .. ودورات يديها على عنقو تاهبط يديها ليجهت نصها وهزها ودورها حطها على الناموسية .. حسيت براسي ملكت الدنيا وانا معاه عرفت راسي شحال مظوظة براجل بحال هاكا مين قلت كلمة كنبغيك حسيت براسي خرجتها من قلبي خرجتها وانا كنواعدو بكل جوارحي بلي عمرك تكون لغيري وعمري نخليك تشوف فشي وحدة من غيري كنحس بيه بين رجلي كنت خايفة لانتقصح كيف الفكرة لي خديتها ولكن ماحسيتش غير بالم طفيييف يمكن بحركاتت يدو لي على جنابي حسيت بيه تزير ووقف حل عينو فيا لقاني ديجا عيني معسلين فيه كنشوف فالخير لي عطاني سيدي ربي هبط حط شفايفو على شفافي ورجع حركو شوييية بششوية .. وانا طحت على يدو لي دورها مور عنقي حسيت براسي ترخيييتتت ... نصر .. الزوينة ديالي حبيبتي ماعمرني وصلت لهاد الدرجة شنو درتي فيا مم .. عضات على شفايفها كتحس بما سخون هابط معاها حلات لقاتو كيضحك فوجها .. نصر .. بصحة حبيبتي .. حليت عيني فيه مافهمتش تاكنحسو حيدو ورجع شاف فحجرو يالاه غانطل نشوف وهو يطلع ليها وجهي وباسني بقبلة ..